Jelaskan Ciri mandiri dari Galatik batu dalam bahasa sunda

Gelatik-batu mibanda pangawakan nu kawilang leutik, tina tungtung buntut nepika pamatuk panjang na ngan (13 cm)." Bulu dina awakna rupa-rupa aya kelir hideung, hawuk, jeung bodas.

Bulu dina hulu jeung tikoro kelirna Hideung. Palebah pipina aya bulu bodas katempo atra pisan, jangjangna ogé aya setrip bulu bodas.

Pamatukna semu hideung ukuranna kawilang leutik, panonna hideung, cekerna hawuk kolot. Gurakgerikna lincah uclag-aclog dina dahan rikat pisan, kitu deui mangsa eunteup luhureun taneuh gerakanna angger tanginas atawa lincah pisan.

Mangsa nyiar hakaneun, mimindengna mah bareng jeung pasanganna, sok sanajan kitu remen ogé katempo nyiar hakaneun sosoranganan. mindengna katempo dina tangkal nu dauna maréncos, tangkal cemara, atawa tangkal sejen nu teupati remet ku dangdaunan.

Tempona nyayang sok dina liang nu aya dina tangka, urut sayang manuk sejen nu geus teu dipaké deui. Endog kelirna bodas, totol-totol beureum, sakali usum ngendog bijil 3-4 siki. Ngendog dina bulan April-Juni.